Държавен вестник, бр. 58, 2024 г., стр. 37

БРОЙ  58	
Д Ъ Р Ж А В Е Н  В Е С Т Н И К 	
СТР.  37   
По тези съображения и на основание 
чл. 221, ал. 2, пр. първо от АПК Върховният 
административен съд, петчленен състав на 
втора колегия,
Р Е Ш И :
Отменя Решение № 10142 от 25.10.2023 г. по 
адм. дело № 3976/2023 г. на тричленен състав 
на Върховния административен съд, второ 
отделение, в частта, в която е отхвърлена 
жалбата на „Тюф Инженеринг“ ЕООД против 
чл. 13, ал. 1, т. 1, буква „а“ от Наредба № Н-32 
от 2011 г. за периодичните прегледи за про­
верка на техническата изправност на пътните 
превозни средства, издадена от министъра на 
транспорта, информационните технологии и 
съобщенията, в частта „или средно образо­
вание и допълнително придобита по реда на 
Закона за професионалното образование и 
обучение някоя от същите специалности“ и 
вместо него постановява:
Отменя чл. 13, ал. 1, т. 1, буква „а“ от 
Наредба № Н-32 от 2011 г. за периодичните 
прегледи за проверка на техническата изправ­
ност на пътните превозни средства, издадена 
от министъра на транспорта, информационни­
те технологии и съобщенията, в частта „или 
средно образование и допълнително придо­
бита по реда на Закона за професионалното 
образование и обучение някоя от същите 
специалности“.
Оставя в сила Решение № 10142 от 
25.10.2023 г. по адм. дело № 3976/2023 г. на 
тричленен състав на Върховния администра­
тивен съд, второ отделение, в частта, с която е 
отменен частично чл. 18, ал. 1, т. 10 от Наредба 
№ Н-32 от 2011 г. за периодичните прегледи 
за проверка на техническата изправност на 
пътните превозни средства, издадена от ми­
нистъра на транспорта, информационните 
технологии и съобщенията.
Осъжда Министерството на транспорта и 
съобщенията, гр. София, да заплати на „Тюф 
Инженеринг“ ЕООД, ЕИК 175073611, сумата 
1370 (хиляда триста и седемдесет) лв. разнос­
ки по делото пред касационната инстанция.
Решението е окончателно.
Председател: 
Георги Чолаков
ОСОБЕНО МНЕНИЕ
на съдия Юлия Ковачева 
по административно дело № 1899 от 2024 г.
Не споделям изводите в решението на 
мнозинството от съдебния състав в частта 
за отмяна на обжалваното решение на три­
членния състав по адм. дело № 3976/2023 г. 
на ВАС и решаване на спора по същество, 
като се отменя чл. 13, ал. 1, т. 1, буква „а“ от 
Наредба № Н-32 от 2011 г. за периодичните 
прегледи за проверка на техническата изправ­
ност на пътните превозни средства, издадена 
от министъра на транспорта, информацион­
ните технологии и съобщенията, по жалба на 
„Тюф Инженеринг“ ЕООД поради допуснати 
съществени нарушения на административ­
нопроизводствените правила при приемане 
на оспорената разпоредба.
Обжалваната редакция на чл. 13, ал. 1, т. 1, 
буква „а“ в частта: „или средно образование 
и допълнително придобита по реда на Закона 
за професионалното образование и обучение 
някоя от същите специалности“ (ДВ, бр. 80 
от 2020 г., в сила от 12.11.2020 г.), е приета 
с параграф 5 от Наредбата за изменение и 
допълнение на Наредба № Н-32 от 2011 г. за 
периодичните прегледи за проверка на тех­
ническата изправност на пътните превозни 
средства. Проектът на наредбата е публику­
ван на Портала за обществени консултации 
на Министерския съвет на 28.02.2020 г. за 
повторно публично обсъждане за срок от 
14 дни, както и на интернет страницата на 
Министерството на транспорта. По-краткият 
срок за обществено обсъждане е мотивиран 
с обстоятелството, че проектът на наредба е 
бил вече публикуван за обществено обсъждане 
за 30 дни и направените изменения на първо­
начално публикувания проект са наложили 
повторното му публикуване за обществено 
обсъждане. Резултатите от проведеното об­
ществено обсъждане и становищата, постъ­
пили в хода на съгласуването на проекта, са 
отразени в справка, приложена към проекта. 
Проектът на наредба е съгласуван с минис­
търа на вътрешните работи. В мотивите към 
проекта е посочено, че предлаганите измене­
ния са във връзка с Националната програма 
за подобряване качеството на атмосферния 
въздух (2018 – 2024) в България, свързани със 
значителното превишаване на допустимите 
норми на емисиите от прахови частици в 
големите градове, както и че със същия се 
постига напредък по изпълнение на една от 
мерките в изпълнение на Решение на Съда на 
Европейския съюз от 5 април 2017 г. по дело 
С-488/15 (ФПЧ10) срещу Република България 
за неспазване от България на нормите за 
качество на атмосферния въздух. Мярката е 
свързана с категоризация на моторните превоз­
ни средства в екологични групи в зависимост
от отделяните от тях емисии на вредни ве­
щества. По административната преписка е 
представен и доклад на заместник-министъра 
на транспорта относно необходимостта и це­
лите, преследвани с предлаганите изменения 
в подзаконовия нормативен акт. В доклада 
изрично е отбелязано, че предложеният про­
ект за изменения и допълнения в Наредба 
№ Н-32 от 2011 г. не оказва пряко или косвено 
въздействие върху държавния бюджет и не 
са необходими финансови и други средства 
за прилагането на новата уредба. По отно­
шение на текста на чл. 13, ал. 1, т. 1, буква